钦定古今图书集成/明伦汇编/氏族典/第521卷 > 薛平
## 钦定古今图书集成/明伦汇编/氏族典/第521卷 > 薛平

按《唐书薛仁贵传》：“嵩子平，字坦涂，年十二，为磁州刺
史。父丧，军吏以故事胁知留务，伪许之，已而让崿夕，
以丧归。累授右卫将军，宿卫三十年，擢汝州刺史，治
有风绩。王师讨蔡，繇左龙武大将军授郑滑节度使，
数战有功，入为左金吾卫大将军，未几，复帅郑滑。李
师道平，诏分淄青齐登莱五州为平卢军，徙平为节”
度使，迁检校尚书右仆射，封魏国公。在镇六年，兵铠
完砺，傜赋均一。宝历初入朝，进检校司徒，更封韩。召
拜太子太保，以司徒致仕。卒，年八十，赠太傅。